ร้านนี้ กินมาเป็น 10 ปีแล้ว เคยย้ายไปอยู่กลางซอยก็ตามไปกิน สภาพร้านอาจจะไม่เหมาะกับการรับแขกเท่าไหร่ เพราะอยู่ติดคลองแสนแสบและมีโต๊ะที่แทบจะเกยอยู่บนถนนด้วย แต่รสชาตินี่ ไปกินส้มตำที่ไหนก็ต้องกลับมาตายรัง เมนูที่พลาดไม่ได้ คือ 

ปลาเผาอบน้ำผึ้ง
เป็นปลานิลหรือทับทิม มีตะไคร้ซอยปรุงรสใส่ไว้เต็มท้องแล้วห่อไฟเผา รสชาติ หวานๆ เค็มๆ น้ำจิ้มซีฟู้ด รสจัด กินกับข้าวเหนียว ยิ่งตรงช่วงพื้นท้อง มันๆ เค็มๆ หวานๆ อร่อยลืมมม

ตำซั่วปลากรอบ
ส้มตำปลาร้า ใส่ขนมจีน ถั่วงอก กากหมูและปลากรอบ
กินทุกอย่างรวมกันในปากแล้วมันนัว บอกไม่ถูก ไปทีไรต้องมีจานนี้ทุกครั้ง

ไส้ย่าง
ปกติไม่กินเครื่องใน แต่ร้านนี้ทำดีอ้ะ ย่างมาแห้ง หอม กินเพลินอีกละ